Kruhliak

Kruhliak (; ) je vrch v Bukovských vrchoch, krajinnom celku Polonín. Leží na slovensko-poľskej hranici nad bývalou obcou Ruské (Stakčín), približne  severovýchodne od Sniny.  zároveň v Národnom parku Poloniny.

 Poloha 
Nachádza sa v severnej časti Bukovských vrchov, v geomorfologickom podcelku Bukovce. Južná časť hrebeňa leží v Prešovskom kraji, okrese Snina a na katastrálnom území obce StakčínIn: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve., severná zasahuje do Podkarpatského vojvodstva, powiatu Lesko a gminy Cisna. Najbližšími sídlami sú juhovýchodne situovaná Runina, južne sa nachádza Topoľa, Príslop a bývalá - dnes zaniknutá obec Ruské, juhozápadne Stakčín a Pčoliné a severne poľská obec Cisna a osada Strzebowiska. Masív patrí do Národného parku Poloniny v slovenskej časti a Ciśniańsko - Wetlinského parku v Poľsku.

 Opis 
Kruhliak leží v hraničnom hrebeni na severnom okraji Bukovských vrchov, medzi vrchmi Rypy () a Pľaša (), východne od Ruského sedla. Západným smerom sa nachádza Duźy Skaleniec (), Rosocha (), Kiczerka (), Strop (), Šípková (), Rypy () a Solište (), južným Kučalata (), Hajdošík (), Saganovec (), Kurníkov Beskyd (), Pľaša () a Ďurkovec (), východným Jarabá skala (), Paportna (), Jawornik (), Fereczata (), Hnatowe Berdo () a Smerek () a severným Czerenina (), Jaslo () a Rys ().Bukovské vrchy. Turistická mapa. 1 : 50 000. Harmanec: VKÚ, a. s., 2023. Južná časť hrebeňa patrí do povodia Laborca, kde vodu odvádza Kuzmovský potok do Cirochy, vodu z východných odvádza potok Bystry do Wetliny a zo západných Roztoczka do rieky Solinka v povodí Visly. Vrcholom vedie značená Východokarpatská magistrála.

Vrcholové časti zaberá územie Stužica – Bukovské vrchy, ktoré bolo v roku 2007 zapísané do zoznamu Svetového prírodného dedičstva UNESCO v kategórii Staré bukové lesy a bukové pralesy Karpát a iných regiónov Európy (). Dôvodom boli zachovalé pralesy s vyše 200 ročnými bukmi (Fagus sylvatica) vysokými takmer 40 metrov a vyše 300 ročnými mohutnými jedincami a skupinami jedle bielej (Abies alba) mimoriadnej hodnoty, dosahujúcimi výšku až 50 metrov. Zastúpenie tu má aj Javor horský (Acer pseudoplatanus) a brest horský (Ulmus glabra). Oblasť zároveň patrí do lokality Bukovské vrchy (SKUEV0229), ktorá je územím európskeho významu sústavy Natura 2000.

Vrch je v oblasti, ktorá je z pohľadu svetelného znečistenia najtmavšou oblasťou na Slovensku. Vznikol tu prvý park tmavej oblohy na Slovensku pod názvom Park tmavej oblohy Poloniny.

 Výhľady 
Samotný vrchol je z väčšej časti zalesnený, ale poskytuje dobrý výhľad smerom na slovenskú stranu do Ruskej kotliny. Z vhodných lokalít na hrebeni je vidieť okolité vrcholy Bukovských vrchov, no tiež Slanské a Vihorlatské vrchy, Bieszczady v Poľsku a ukrajinské Karpaty.

 Turizmus 
Cez vrch Kruhliak vedie hlavná  červená turistická značka, ktorá zároveň vedie po hlavnom karpatskom hrebeni cez najvýchodnejší bod Slovenska – trojmedzie () na vrchu Kremenec () a prechádza po slovensko-poľskej štátnej hranici cez viacero vrchov s panoramatickými vyhliadkami, ako napr. Kamenná lúka (), Jarabá skala (), Ďurkovec (), Pľaša (), ďalej cez Ruské sedlo (), vrchy Rypy (), Strop, (), Černiny (), najvyšší vrch Laboreckej vrchoviny Vysoký grúň (), Laborecký priesmyk () až k Duklianskemu priesmyku ().

Nachádza sa tu križovatka turistických trás. Najmä zo slovenskej strany sú priestory vrchu turisticky atraktívne.

Zo slovenskej strany je najľahší výstup z najvyššie položenej obce v Sninskom okrese ako aj v celom Zemplíne Runiny po  modrej a následne  červenej turistickej značke.

Obec Runina je východiskovým bodom do Národného parku Poloniny – na hlavný karpatský hrebeň s vrcholmi Pľaše, Ďurkovca, Jarabej skaly a Kruhliaka a do oblasti nad vodárenskou nádržou Starina.

Z Kruhliaka sa severozápadným smerom po poľskej  červenej turistickej značke, približne za ↑ 0:25 h (↓ 0:20 h) je možné dostať na poľský vrch Jasło (), ktorý je významným vyhliadkovým turistickým miestom v poľskom pohorí Bieščady () a z ktorého je na rozdiel od Kruhliaka výhľad na všetky svetové strany.

 Prístup 
 Značkované trasy 
 Zo Slovenska 
 po  značke z obce Runina cez Sedlo pod Ďurkovcom (), odtiaľ po  značke cez vrch Pľaša (), trvanie: ↑ 4:45 h, ↓ 4:10 h, prevýšenie: 
 po  značke z obce Runina cez zaniknutú obec Ruské a Ruské sedlo (), odtiaľ po  značke na vrchol, trvanie: ↑ 4:50 h, ↓ 4:40 h, prevýšenie: 
 po  značke hrebeňom smerom od vrchu Jarabá skala ()
 po  značke hrebeňom smerom od rázcestia Balnica (), cez vrchy Černiny (), Strop () a Rypy ()

 Z Poľska 
 po  značke z obce Cisna cez vrchy Małe Jasło () a Jasło (), trvanie: ↑ 3:25 h, ↓ 2:35 h, prevýšenie: 
 po  značke z obce Cisna cez Przełęczy nad Roztokami Górnymi (), odtiaľ po  značke na vrchol, trvanie: ↑ 3:30 h, ↓ 2:45 h, prevýšenie: 
 po  značke z obce Smerek cez vrch Fereczata (), trvanie: ↑ 3:00 h, ↓ 2:15 h, prevýšenie: 
 po  značke hrebeňom smerom od vrchu Riaba Skała ()
 po  značke hrebeňom smerom od rázcestia Balnica (), cez vrchy Czerenin (), Stryb () a Rypy ()

 Možnosti dopravy do turistických východísk 
Do obce Runina je možné dopraviť sa prímestskou dopravou autobusovými linkami SAD Humenné.Pravidelná doprava > Prímestská doprava > Humenné na stránke SAD Humenné, a. s.Pravidelná doprava > Prímestská doprava > Snina na stránke SAD Humenné, a. s. Vzdialenosť: Humenné-Runina , Snina-Runina . Pre vyhľadanie spojenia možno použiť internetový cestovný poriadok.

 Galéria 
Kliknite na obrázok pre jeho zväčšenie.

 Referencie 

 Pozri aj 
 Stužica – Bukovské vrchy
 Bukovské vrchy
 Poloniny
 Národný park Poloniny
 Park tmavej oblohy Poloniny
 Zoznam vrcholov v Bukovských vrchoch

 Iné projekty 

 Externé odkazy 
 Poloha na turistickej mape
 Poloha na turistickej / cykloturistickej mape
 Národný park Poloniny na Štátna ochrana prírody Slovenskej Republiky
 Poloniny na Poloniny.fussion.info

Kategória:Vrchy v Poľsku
Kategória:Vrchy v Bukovských vrchoch
Kategória:Tisícovky na Slovensku
Kategória:Tisícovky v Poľsku
Kategória:Vrchy v okrese Snina
Kategória:Vrchy v Podkarpatskom vojvodstve